cyanic-selkie/wikianc huggingface dataset:
দেবল
তাঁতি
দেবল মুনি দক্ষিণ হিমালয় গিয়েছিলেন ।তিনি সাগর রাজ্যের  মালিক ছিলেন। যার রাজধানী ছিল আমোদ নগর। তিনি নতুন পোশাক বোনেন ।সেগুলো তিনি ত্রিমূর্তি, ত্রিদেবী, দেব, অসুর, গন্ধর্ব, কিন্নর এবং সাধারণ মানুষকে দিয়েছিলেন। তিনি দেহের বিভিন্ন অংশগুলি ঢাকতে জামাকাপড় দিয়েছিলেন তাই তার সম্প্রদায়ের নাম দেবাঙ্গ (অঙ্গ= দেহের অংশ) সম্প্রদায়।
বিবাহ
তিনি সূর্যদেবের কনিষ্ঠ বোন দেবাধূতাকে বিয়ে করেছিলেন। তিনি সূর্যের প্রথম আত্মীয় হয়েছিলেন ।পরে আধি শেষের মেয়ে চন্দ্ররেখাকে বিয়ে করেছিলেন। দেবাঙ্গ সম্প্রদায়ের লোকদেরকে শেদার / জেন্দার বলা হয় (শেষাকে তামিল ভাষায় শেদা বলে সম্বোধন করা হয়)। পরবর্তীতে তিনি অসুর বক্রদন্তের কন্যা অগ্নিধূতাকে বিয়ে করেন। দেবল মুনিকে অনুসরণকারী লোকেরা দেবাঙ্গ বা দেবাঙ্গর নামে পরিচিত। তার পূজ্য প্রধান দেবতা হলেন শ্রী রামলিঙ্গ সৌদেশ্বরী আম্মান ।
দেবল স্মৃতি
তিনি দেবল স্মৃতি রচনা করেছিলেন ।এতে তিনি ভিন্নধর্মে চলে যাওয়া হিন্দুদের নিজধর্মে ফিরিয়ে আনতে এবং ভিন্নধর্মের মানুষকে হিন্দুধর্ম গ্রহণেরপদ্ধতি লিপিবদ্ধ করেন ।যা শুদ্ধি বা ঘরওয়াপসি নামে ও পরিচিত। সিন্ধুতে সমুদ্রতীরে  দেবল নগরে অন্য ঋষিদের সাথে এক সম্মেলনে তিনি এই গ্রন্থ রচনা করেন।  সিন্ধুতে মুসলিম আক্রমণের থেকে ভারতে উদ্ভূত ধর্মান্তর সমস্যার সমাধানের জন্য এর সাহায্য নেয়া হয়েছিল। এর রচনা  ৭ম শতাব্দী থেকে  ১০ম শতাব্দীর মধ্যে । এটিতে মাত্র ৯৬ টি শ্লোক রয়েছে।  সিন্ধু ইসলামিক শাসনে চলে যাওয়ার পরে যখন উত্তর-পশ্চিম ভারতের লোকেরা মুসলমান  হতে শুরু করেছিল তখন তাদের  হিন্দু সমাজে ফিরে আসার সুবিধার্থে  এই স্মৃতি ব্যবহার করা হয়েছিল। মনুস্মৃতি  এবং যাজ্ঞবল্ক্য স্মৃতিতে ধর্মান্তরিত মানুষের নিজ ধর্মে ফিরে আসার কোনও রকম উপায় ছিল না।
যাজ্ঞবল্ক্য রচিত 'মিতাক্ষর', 'অপারর্ক', 'স্মৃতিচন্দ্রিকা' ইত্যাদি গ্রন্থে দেবল মুনির উল্লেখ রয়েছে। একইভাবে দেবল স্মৃতি থেকে অনেক উদ্ধৃতি 'মিতাক্ষর' এ নেওয়া হয়েছে। 'স্মৃতিচন্দ্রিকা'-তে দেবল স্মৃতি থেকে ৪৮ বছর ধরে ব্রহ্মচরিত দায়িত্ব পালন করা, ব্রহ্মচর্য পালন করা, স্ত্রীর কর্তব্য ইত্যাদি বিষয়ে উদ্ধৃতি নেওয়া হয়েছে।
'দেবল স্মৃতি' নামে ৯০ শ্লোকের একটি বই আনন্দশ্রমে ছাপা হয়েছে। কেবলমাত্র প্রায়শ্চিত্তের পদ্ধতির কথা সেই বইয়ে উল্লেখ করা হয়েছে।এর মাধ্যমে স্বধর্মে ফিরে আসা যায়। তবে সেই বইটিতে  অন্যান্য স্মৃতি থেকে নেওয়া শ্লোকদের সংকলন করা হয়েছে। এসবের রচনাকালও খুব প্রাচীন হবে। কারণ এই স্মৃতির ১-২-২২ শ্লোক এবং ৩০-৩১ শ্লোক বিষ্ণুকে উদ্দেশ্য করে । যা  অপারর্কে  বলা হয়েছে। অপারর্ক ও স্মৃতিচন্দ্রিকায়, 'দেবল স্মৃতি' থেকে দায় বিভাগ, স্ত্রীধন থাকা এক মহিলার শক্তি ইত্যাদি সম্পর্কে উদ্ধৃতি নেওয়া হয়েছে। এ থেকে এটি প্রতীয়মান হয় যে স্মৃতিকর দেবল, বৃহস্পতি, কাত্যায়ন প্রভৃতি অবশ্যই  সমসাময়িক ছিলেন।
বীরাঙ্গনা সতী সাধনী রাজ্যিক বিশ্ববিদ্যালয়
বীরাঙ্গনা সতী সাধনী রাজিক বিশ্ববিদ্যালয় আসামের গোলাঘাট জেলায় অবস্থিত একটি পাবলিক স্টেট ইউনিভার্সিটি। বিশ্ববিদ্যালয়টি বীরাঙ্গনা সতী সাধনী রাজ্যিক বিশ্ববিদ্যালয় আইন ২০২০ এর বলে প্রতিষ্ঠিত হয়েছিল যা ২০২০ সালের ২ সেপ্টেম্বর আসাম সরকার দ্বারা অনুমোদিত হয়। ২০২১ সালের ২১ ফেব্রুয়ারি আসাম সরকার অধ্যাপক ড. জ্যোতি প্রসাদ সাইকিয়াকে বীরাঙ্গনা সতী সাধনী রাজিক বিশ্ববিদ্যালয়ের প্রথম উপাচার্য হিসেবে দুই বছরের জন্য নিযুক্ত করেন। শুতীয়া রাজবংশের শেষ রাণী সতী সাধনীর স্মরণে বিশ্ববিদ্যালয়টি প্রতিষ্ঠিত এবং নামকরণ করা হয়।
শাহতলী রেলওয়ে স্টেশন
শাহতলী রেলওয়ে স্টেশন বাংলাদেশ রেলওয়ের পূর্বাঞ্চলের একটি রেলওয়ে স্টেশন, যা বাংলাদেশের চাঁদপুর জেলার চাঁদপুর সদর উপজেলার শাহতলী পোস্ট-অফিসে অবস্থিত।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা 150 km মিটারগেজ লাইন এবং লাকসাম থেকে চাঁদপুর পর্যন্ত 69 km মিটার-গেজ রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে শাহতলী রেলওয়ে স্টেশন তৈরি করা হয়।
বিস্তারিত বিবরণ
শাহতলী রেলওয়ে স্টেশন একটি বি-শ্রেণীর রেলওয়ে স্টেশন। এতে একটি প্ল্যাটফর্ম ও একটি লুপ লাইন রয়েছে। জনবল সংকটে এই স্টেশন বন্ধ রয়েছে, তবে দৈনিক দুটি ট্রেন এই স্টেশনে থামে।
পরিষেবা
শাহতলী রেলওয়ে স্টেশনে দুটি ট্রেন দৈনিক যাত্রা-বিরতী দেয়:
মরক্কো মল
মরক্কো মল ( مول المغرب) হল আফ্রিকার বৃহত্তম শপিং মল যা ক্যাসাব্লাঙ্কা, মরক্কোতে অবস্থিত, যার আয়তন ১৯০,০০০ মি২। মরোক্কো মল, যা ১ ডিসেম্বর, ২০১১-এ খোলা হয়েছিল, ডিজাইন ইন্টারন্যাশনালের আর্কিটেক্ট ডেভিড পাডোয়া কর্তৃক নকশাকৃত। মিগুয়েল ফার্নান্দেস এবং ক্যাটিয়া জিজির নেতৃত্বে প্রকল্প অঞ্চলের সমন্বয় করা হয়ছিল
টাইলার অ্যাডামস
২০১৪ সালে, অ্যাডামস মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৪ ম্যাচে ১টি গোল করেছেন।
প্রারম্ভিক জীবন
টাইলার শান অ্যাডামস ১৯৯৯ সালের ১৪ই ফেব্রুয়ারি তারিখে মার্কিন যুক্তরাষ্ট্রের ওয়াপিঙ্গার (নিউইয়র্ক) জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
অ্যাডামস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।
মশিউর রহমান
মশিউর রহমান (জুলাই ৯, ১৯২৪ - মার্চ ১২, ১৯৭৯) যিনি যাদু মিয়া নামে পরিচিত, বাংলাদেশের সাবেক মন্ত্রী ছিলেন। তিনি জিয়াউর রহমানের সরকারের সময় প্রধানমন্ত্রীর মর্যাদায় সিনিয়র মন্ত্রী ছিলেন।  । তিনি মাওলানা ভাসানীর শিষ্য ছিলেন এবং ১৯৭৬-এ তার মৃত্যুর পর বাংলাদেশ ন্যাশনাল আওয়ামী পার্টির সভাপতি হন। ছাত্র জীবনে তিনি অবিভক্ত ভারতে ব্রিটিশ বিরোধী আন্দোলনে যোগ দিয়ে রাজনীতি শুরু করেন। তবে তেভাগা আন্দোলনের সময় তার ভূমিকা নিয়ে বিতর্ক রয়েছে। পাকিস্তান হওয়ার পর আওয়ামী মুসলিম লীগ গঠিত হয়, তিনি এর একজন প্রতিষ্ঠাতা সদস্য। অতঃপর ন্যাশনাল আওয়ামী পার্টি গঠিত হয় এবং ১৯৭৯ খ্রীস্টাব্দ পর্যন্ত তিনি এ রাজনৈতিক দলের একজন জাতীয় নেতা হিসাবে বিভিন্ন পর্যায়ে নেতৃত্ব দিয়ে ছিলেন।
জন্ম
১৯২৪ খ্রীস্টাব্দের ৯ জুলাই তৎকালীন রংপুর জেলা (বর্তমানে নীলফামারী জেলার) ডিমলা উপজেলার খগাখড়িবাড়ী গ্রামে সম্ভ্রান্ত মুসলিম পরিবারে জন্মগ্রহণ করেন। তার পিতা ওসমান গণি ও মা আলহাজ্ব আবিউন নেছা, তৎকালীন সমাজে অত্যন্ত সম্মানীয় ব্যক্তিত্ব ছিলেন।
রাজনৈতিক জীবন
ছাত্র জীবন থেকেই তিনি সক্রিয় রাজনীতিতে অংশগ্রহণ করেন। দ্বিতীয় মহাযুদ্ধের সেই সময়ই তিনি বার্মা গমন ও যুদ্ধাহতদের সেবায় আত্মনিয়োগ করেন। ৪০ দশকের দুর্ভিক্ষের সময় রংপুরের চরাঞ্চলে যখন প্লেগের প্রাদুর্ভাব দেখা দেয় তখন জীবনের মায়া ত্যাগ করে তিনি জনগনের সেবায় আত্মনিয়োগ করেন। তার সেবার স্বীকৃতি স্বরূপই তার নামানুসারে একটি চরের নাম করন করা হয় ‘যাদুর চর’। ১৯৪৬ সালে হিন্দু-মুসলমান দাঙ্গার সময় সহিংসতার বিরুদ্ধে ও হিন্দু-মুসলিম সম্প্রীতির লক্ষ্যে হত্যাযজ্ঞের বিভৎসতার ছবি তুলে যাদু মিয়া একটি বিশেষ বুলেটিন প্রকাশ করেছিলেন। ৪০-এর শেষের দিকে তিনি ইয়াং ম্যান এসোসিয়েশন অব পাকিস্তানের পূর্ব পাকিস্তানের প্রধান ছিলেন।
রংপুর জেলা ক্রীড়া সংস্থার অনারারী সেক্রেটারী ও ১৯৫৪- ৫৮ পর্যন্ত রংপুর জেলা কনজুমারস কো-অপারেটিভ সোসাইটি‘র বৃহত্তর রংপুরের নির্বাচিত সেক্রেটারী হিসাবে দায়িত্ব পালন করেন। ৫০-দশকের শেষ দিকে রংপুর জেলা বোর্ডের কনিষ্ঠতম চেয়ারম্যান নির্বাচিত হন। পর পর দুইবার প্রতিদ্বন্দীতায় নির্বাচিত হয়ে দায়িত্ব পালন শেষে পদত্যাগ করেন। ১৯৫৭ সালে পূর্ব পাকিস্তান যুব লীগের উদ্দ্যেগে অনুষ্ঠিত যুব উৎসব কমিটির চেয়ারম্যান ছিলেন তিনি। ঐ একই সালে মজলুম জননেতা মওলানা ভাসানীর আহ্বানে অনুষ্ঠিত ঐতিহাসিক কাগমারী সম্মেলনে অনুষ্ঠানে তিনি অগ্রনী ভূমিকা পালন করেন। ১৯৬২ সালে পাকিস্তান জাতীয় পরিষদের সদস্য নির্বাচিত হন এবং জাতীয় পরিষদে বিরোধী দলের উপ-নেতা হিসাবে দায়িত্ব পালন করেন। একই বছর চীনে পাকিস্তানি সরকারী সফরে প্রতিনিধি দলের নেতা মওলানা ভাসানী অসুস্থ হয়ে পড়লে তিনিই প্রতিনিধি দলের নেতৃত্ব প্রদান করেন। ১৯৬৩ সালে পাকিস্তান সরকার বিরোধী আন্দোলনের জন্য তাকে গ্রেফতার করে। ৬৬ সালে মজলুম জননেতা মওলানা ভাসানীর আহ্বানে গণআন্দোলনের যে সূচনা হয়েছিল সেখানেও তিনি গুরুত্বপূর্ণ ভুমিকা পালন করেছিলেন। ৬০-এর দশকের শেষের দিকে মশিউর রহমান যাদু মিয়া ন্যাপ-এর সাধারণ সম্পাদক নির্বাচিত হন ও আইয়ুব বিরোধী ১১-দফা আন্দোলনে তিনি জাতীয় পরিষদের ভিতরে ও বাইরে সোচ্চার দাবী উপস্থাপন করেন এবং আন্দোলনের পক্ষে মওলানা ভাসানীর আহ্বানে জাতীয় পরিষদের সদস্য পদ থেকে পদত্যাগ করেন। ১৯৬৯ সালে টোবাটেকসিং এ কৃষক সম্মেলনে ইয়াহিয়া খানকে গাদ্দার বলার কারণে তাকে গ্রেফতার করা হয় এবং প্রহসন মূলক বিচারের মাধ্যমে সাত বছর সশ্রম কারাদন্ড দেয়া হয়। ১৯৭১-এ তিনি প্রথমে ভারতে যান এবং পরবর্তীতে পাকিস্তান বাহিনীর হাতে আত্মসমর্পণ করেন। মুক্তিযুদ্ধকালীন ভূমিকার জন্য বিতর্কিত হন।
স্বাধীনতা পরবর্তী রাজনৈতিক ভূমিকা
স্বাধীনতা পরবর্তী বাংলাদেশে তৎকালীন আওয়ামী লীগ সরকার তাকে গ্রেফতার করে এবং তখন তিনি তিন বছর দুই মাস কারারুদ্ধ ছিলেন। ১৯৭৪ সালে সুপ্রিম কোর্টের এক রায়ে তদানিন্তন সরকার তাকে মুক্তি দিতে বাধ্য হয়। কিন্তু, মাত্র তিন মাসের মাথায় ১৯৭৪ সালের জুন মাসে আবারো তাকে গ্রেফতার করা হয়। ১৯৭৫ সালে নভেম্বর মাসে তিনি কারা মুক্ত হন।
১৯৭৬ সালে ফারাক্কা বাঁধের মাধ্যমে ভারতের অব্যাহত পানি আগ্রাসনের প্রতিবাদে মজলুম জননেতা মওলানা আবদুল হামিদ খান ভাসানীর নেতৃত্বে অনুষ্ঠিত ঐতিহাসিক ফারাক্কা লং মার্চের প্রস্তুতি ও সাংগঠনিক কমিটির চেয়ারম্যান হিসাবে দায়িত্ব পালন করেন। সেই সময় মজলুম জননেতা মওলানা ভাসানীর মৃত্যুর পর ন্যাপের চেয়ারম্যান নির্বাচিত হন। সেই সময়টিতেই তিনি জিয়াউর রহমানের অনুরোধে প্রধানমন্ত্রীর মর্যাদায় সিনিয়র মন্ত্রী হিসাবে দায়িত্ব পালন করেন। তিনি ১৯৭৭ সালে প্রগতিশীল-দেশপ্রেমিক-গণতান্ত্রিক ও জাতীয়তাবাদী শক্তির সমন্বয়ে প্রথমে জাতীয়তাবাদী ফ্রন্ট ও পরবর্তীকালে গণতন্ত্রকে প্রাতিষ্ঠানিক রুপ দিতে ন্যাপরে কার্যক্রম স্থগিত করে বাংলাদেশ জাতীয়তাবাদী দল (বিএনপি) গঠনে গুরুত্বপূর্ণ দায়িত্ব পালন করেন। তিনি ১৯৭৮ খ্রীস্টাব্দে বাংলাদেশের রাষ্ট্রপতি জিয়াউর রহমানের পরোক্ষ উদ্যোগে বাংলাদেশ জাতীয়তাবাদী ফ্রন্ট নামের রাজনৈতিক দল গঠিত হলে তিনি ন্যাপ তথা ন্যাশনাল আওয়ামী পার্টির একাংশ নিয়ে এ দলে যোগ দেন। এই দলটি ই কিছুদিন পরে আরো কিছু দলের সাথে এক জোট হয়ে বাংলাদেশ জাতীয়তাবাদী দল (সংক্ষেপেঃ বিএনপি) গঠন করে। বিএনপি গঠন করার আগে জাতীয়তাবাদী গণতান্ত্রিক দল (সংক্ষেপেঃ জাগদল) নামে আরেকটি দল তৎকালীন উপ-রাষ্ট্রপতি বিচারপতি আবদুস সাত্তারকে সভাপতি করে গঠিত হয়েছিল। ২৮ আগস্ট ১৯৭৮ সালে নতুন দল গঠন করার লক্ষ্যে জাগদলের বর্ধিত সভায় ওই দলটি বিলুপ্ত ঘোষণার মাধ্যমে দলের এবং এর অঙ্গ সংগঠনের সকল সদস্য জিয়াউর রহমান ঘোষিত নতুন দলে যোগদানের সিদ্ধান্ত নেয়া হয়। ১৯৭৮ খ্রীস্টাব্দের ১ সেপ্টেম্বর বিকাল ৫টায় রমনা রেস্তোরাঁয় বাংলাদেশ জাতীয়তাবাদী দলের প্রতিষ্ঠাতা তৎকালীন রাষ্ট্রপতি জিয়াউর রহমান এক সংবাদ সম্মেলনে আনুষ্ঠানিক ঘোষণাপত্র পাঠের মাধ্যমে বাংলাদেশ জাতীয়তাবাদী দলের যাত্রা শুরু করেন। জনাকীর্ণ সংবাদ সম্মেলনে তিনি ঘোষণাপত্র পাঠ ছাড়াও প্রায় দুই ঘণ্টা সাংবাদিকদের বিভিন্ন প্রশ্নের জবাব দেন। সংবাদ সম্মেলনে নতুন দলের আহ্বায়ক কমিটির চেয়ারম্যান হিসেবে তিনি প্রথমে ১৮ জন সদস্যের নাম এবং ১৯ সেপ্টেম্বর ওই ১৮ জনসহ ৭৬ সদস্য বিশিষ্ট আহ্বায়ক কমিটি ঘোষণা করেন। যাদু মিয়া এ দলের আহবায়ক কমিটির সদস্য ছিলেন।
মৃত্যু
মন্ত্রী থাকা অবস্থায় ১৯৭৯-এ এক দুঘর্টনায় মস্তিষ্কে রক্তক্ষরণ হয়ে তিনি গুরুতর রূপে আহত হন এবং বেশ কয়েকদিন অজ্ঞান অবস্থায় ঢাকার পি, জি, হাসপাতালে চিকিৎসাধীন থাকার পর ১২ মার্চ মারা যান। সবোর্ত্তম চিকিৎসার স্বার্থে তার জন্য ভারত এবং পাকিস্তান থেকে শ্রেষ্ঠ শল্য চিকিৎসকদের আনা হয়েছিল।
পরিবার
তার বড় ছেলে শফিকুল গনি স্বপন রাষ্ট্রপতি এরশাদের শাসনামলে বাংলাদেশের একজন মন্ত্রী ছিলেন।
তুর্কমেনিস্তানের জাতীয় পতাকা
thumb|250px|right|[[চিত্র:FIAV 111000.svg|20px পতাকার অনুপাত: ২:৩]] তুর্কমেনিস্তানের জাতীয় পতাকা নির্বাচিত হয় ২৪ জানুয়ারি, ২০০১। বিশ্বের সবচেয়ে কারুকার্য মণ্ডিত পতাকা হিসাবে সাধারণত একে চিহ্নিত করা হয়।
সবুজ পটভূমির এই পতাকার বাম দিকে (Hoist side) উলম্বিকভাবে লাল ডোরা রয়েছে। ডোরার মধ্যে গালিচায় ব্যবহৃত নকশা (পাঁচটি) এবং নিচের দিকে জাতিসংঘের পতাকার মতো জলপাই গাছের শাখা রয়েছে; সবুজ পটভূমির উপর একটি সাদা রঙের বর্ধিষ্ণু বাঁকা চাঁদ রয়েছে, যা তুর্কিদের (Turkic Peoples) বৈশিষ্ট্যমূলক প্রতীকস্বরূপ। এর ঠিক উপরে কোনায় লাল ডোরার পাশে পাঁচটি পঞ্চ-বিন্দু তারা (Five-pointed star) অবস্থিত।
সবুজ ও লাল রঙের প্রতি তুর্কিদের দীর্ঘ সময়ের অনুরাগ পতাকার রঙে প্রতিফলিত হয়েছে। বর্ধিষ্ণু বাঁকা চাঁদ দেশের উজ্জ্বল সম্ভাবনা এবং তারাসমূহ তুর্কমেনিস্তানের পাঁচটি প্রদেশ আহাল (Ahal Province), বলকান (Balkan Province), দাসোগুজ (Daşoguz Province), লেবাপ (Lebap Province) ও মেরী প্রদেশের (Mary Province)প্রতিনিধিত্ব করে।
পতাকার অন্যতম বিষম অংশটি হচ্ছে জলপাইয়ের মালা, যা ঐতিহ্যবাহী গালিচার নকশাকে লঙ্ঘন করে যোগ করা হয়েছে। ১৯৯৫ সালের ১২ই ডিসেম্বর জাতিসংঘ সাধারণ পরিষদের সিদ্ধান্ত অনুযায়ী স্থায়ী নিরপেক্ষতার প্রতীক স্বরূপ এটি গৃহীত হয়।
১৯৯১ সালে সোভিয়েত ইউনিয়ন হতে স্বাধীনতা লাভের পূর্বে তুর্কমেনিস্তানের পতাকা সোভিয়েত প্রজাতন্ত্রের অন্যান্য পতাকার সদৃশ ছিল। স্বাধীনতা লাভের পর ১৯৯২ সালের ১৯ ফেব্রুয়ারি তুর্কমেনিস্তানের জন্য অনেকটা বর্তমান নকশার মতো পতাকা নির্বাচন করা হয়, যার বাম দিকের নকশা ছিল ভিন্নতর। ২০০১ সালে বর্তমান নকশা প্রতিষ্ঠিত হওয়ার আগে ১৯৯৭ সালে আর এক দফা নকশা পরিবর্তন করা হয়।
২০২২ মিয়ানমার জাতীয় লিগ
২০২২ মিয়ানমার জাতীয় লিগ হল মিয়ানমারের জাতীয় ফুটবল লিগ প্রতিযোগিতার ১৩তম মৌসুম। এটি দেশটির ফুটবল ক্লাবগুলির জন্য দেশের সর্বোচ্চ ঘরোয়া লীগ। ২০০৯ সালে প্রতিষ্ঠিত এই লিগটি আর্থিক পৃষ্ঠপোষকদের নামানুসারের এমপিটি মিয়ানমার জাতীয় লীগ নামেও পরিচিত।
শ্যামসুন্দর রেলওয়ে স্টেশন
শ্যামসুন্দর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বাঁকুড়া-মসাগ্রাম লাইনে অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
দেবব্রত দাস
দেবব্রত দাস হলেন একজন ক্রিকেটার যিনি বাংলা এবং আইপিএল ফ্র্যাঞ্চাইজি কলকাতা নাইট রাইডার্সের (কেকেআর) হয়ে ঘরোয়া ক্রিকেট খেলেন। দাস ২০০৫ সালে ভারতীয় অনূর্ধ্ব-১৯ দলের সদস্য হিসেবে প্রথম পরিচিতি পেয়েছিলেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপের ফাইনালে পাকিস্তানের কাছে পরাজিত হওয়া ভারতীয় অনূর্ধ্ব-১৯ বিশ্বকাপ দলের পুরোনো সদস্যদের মধ্যে একজন, এই ডানহাতি ব্যাটসম্যান ২০০৫ সালের নভেম্বরে আফ্রো-এশিয়া অনূর্ধ্ব-১৯ কাপের সময় দলে প্রবেশ করেন। তিনি স্পষ্টতই নির্বাচকদের প্রভাবিত করার জন্য যথেষ্ট করেছেন কারণ তিনি প্রতিটি ম্যাচে খেলেছেন এবং আজ পর্যন্ত তার ছয় ইনিংসে ১৫৬ রান করেছেন। তবে, ঘরোয়া একদিনের প্রতিযোগিতায় বাংলার হয়ে ভালো পারফরম্যান্স করা সত্ত্বেও তিনি সিনিয়র জাতীয় দলে স্থানান্তর করতে পারেননি।
২০০৮ সালে, দাস কলকাতা নাইট রাইডার্সের হয়ে টি-টোয়েন্টিতে অভিষেক করেন। তিনি ২০০৮ সালে মুম্বাই ইন্ডিয়ান্স বনাম ২৯ (২০ বল) এবং ২০১২ সালে কিংস ইলেভেন পাঞ্জাবের বিরুদ্ধে ৩৫* (২৩ বল) এর মতো পারফরম্যান্স দিয়ে সমালোচকদের মুগ্ধ করে এখন পর্যন্ত ৫টি মৌসুমে দলের সাথে খেলেছেন। তার ফ্র্যাঞ্চাইজির জন্য তার সেরা পারফরম্যান্স ২০১২ সালের চ্যাম্পিয়ন্স লিগ টি-টোয়েন্টি টুর্নামেন্টে এসেছিল যখন তিনি নাশুয়া টাইটান্সের বিপক্ষে মাত্র ১৯ বলে ৪৩* রান করেছিলেন। তিনি কেকেআর দলের অবিচ্ছেদ্য অংশ। তিনি ৫ ডিসেম্বর ২০১৪-এ কলকাতা নাইট রাইডার্স কর্তৃক মুক্তি পায়।
এ্যানেট সুসানা এ্যাক্রয়েড বেভারীজ
এ্যানেট সুসানা এ্যাক্রয়েড বেভারীজ (১৮৪২ - ১৯২৯) ( যিনি এ্যানেট এ্যাক্রয়েড নামে অধিক পরিচিত) বাংলার নারী শিক্ষা সংস্কার কাজের জন্য এবং প্রাচ্যবিশারদ হিসেবে বিখ্যাত ছিলেন। তার পুত্র লর্ড উইলিয়ম বেভারীজ একজন খ্যাতনাম ব্রিটিশ অর্থনীতিবিদ।
প্রাথমিক জীবন
তিনি ইংল্যান্ডের ওরচেস্টারশায়ারের স্টাউরব্রীজের একটি ব্যবসায়ী পরিবারে জন্মগ্রহণ করেন। এ্যানেট তার যুগে মেয়েদের জন্য লভ্য শিক্ষার মধ্যে সর্বোচ্চ শিক্ষা লাভ করেন। তিনি ১৮৬০ সাল থেকে ১৮৬৩ সাল পর্যন্ত লন্ডনের বেডফোর্ড কলেজে লেখাপড়া করেন। শিক্ষা গ্রহণের শেষে তিনি কিছুদিন কাজ করেন। এ সময় তিনি ইংল্যান্ডে কেশবচন্দ্র সেনের বক্তৃতায় উদ্বুদ্ধ হয়ে বাংলার নারী শিক্ষা উন্নয়নের জন্য ১৮৭৩ সালে ভারতের উদ্দেশ্যে যাত্রা করার সিদ্ধান্ত গ্রহণ করেন। তার ভারতে আসার আগেই, মেরি অ্যান কুক ও মেরি কার্পেন্টার ভারতে এসেছিলেন এবং বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি।
নারী শিক্ষা সংস্কার
পরবর্তীসময়ে তিনি বিখ্যাত বঙ্গীয় ব্রাহ্ম সংস্কারকের সাথে কলহে জড়িয়ে পড়েন এবং জনজীবন থেকে অবসর গ্রহণ করেন। ১৮৭৩ সালের নভেম্বর মাসে তার প্রচেষ্টার ফলে কলকাতায় ১২ জন ছাত্রী নিয়ে হিন্দু মহিলা বিদ্যালয় (পরবর্তীতে নাম হয় বঙ্গ মহিলা বিদ্যালয়) প্রতিষ্ঠিত হয়। এ্যানেটের কঠোর তত্ত্বাবধানে স্কুলটি পশ্চিমা ধাঁচে পরিচালিত হচ্ছিল। ১৮৭৫ সালের ৬ এপ্রিল এ্যানেট তার পরিকল্পনায় হতাশ হয়ে বারাসাতে কর্মরত আই.সি.এস সদস্য হেনরী বেভারীজকে বিয়ে করেন এবং স্কুলটির প্রশাসনিক কর্তৃত্ব প্রগতিশীল ব্রাহ্ম সমাজের কাছে হস্তান্তর করেন। স্কুলটি কিছুদিন বন্ধ থাকার পর ১৮৭৬ সালে বাংলা মহিলা বিদ্যালয় নামে পুনরায় চালু হয়। ১৮৭৮ সাল নাগাদ বেথুন কলেজ প্রতিষ্ঠার জন্য স্কুলটিকে বেথুন স্কুলের সাথে সংযুক্ত করা হয়।তার বিয়ের পর বাংলা নারী শিক্ষা সংস্কার আন্দোলন একজন যোগ্য নেতৃত্ব হারায়। এ্যানেট একজন জেলা জজের স্ত্রী হিসেবে সম্পূর্ণভাবে ব্যস্ত জীবন কাটালেও সম্পূর্ণ ভিন্ন ভূমিকায় অবতীর্ণ হন। এ মর্যাদায় তিনি বর্তমান বাংলাদেশ এবং ভারতের বাংলা ও বিহারে ভ্রমণ করে সময় কাটান।
শেষ জীবন
এ্যানেট তার সুবিখ্যাত পুত্র লর্ড উইলিয়ম বেভারীজের লন্ডনের বাড়িতে বৃদ্ধা অবস্থায় ৮৭ বছর বয়সে মৃত্যুবরণ করেন। বেভারীজ তাদের নিজস্ব চিঠিপত্রের সমৃদ্ধ সংগ্রহের ওপর ভিত্তি করে রচিত পিতা-মাতার জীবনী ইনিন্ডয়া কল্ড দেম ( India Called Them )-এ এ্যানেট ও হেনরীর প্রতি গভীর শ্রদ্ধা নিবেদন করেন।
মেনারা মল
থাম্ব| মেনারা মল, মারাকেশ মেনারা মল মরক্কোর মারাকেশের বৃহত্তম শপিং সেন্টারগুলির মধ্যে একটি, জুন ২০১৫ সালে খোলা হয়েছিল। মলটির আয়তন মোট । এর দুটি স্তর রয়েছে। মলের সাথে একটি মোভেনপিক হোটেল তৈরি করা হয়েছিল।
মায়ের একধার দুধের দাম
‘মায়ের একধার দুধের দাম’ ১৯৭৭ সালে প্রথম প্রকাশিত বাংলা সঙ্গীত। মায়ের ভক্তিমূলক এই সঙ্গীত বা গানটি ১৯৭৭ সালে প্রথম মুক্তিপ্রাপ্ত, এর পর আরও দু’বার ফকির আলমগীর এর আ্যালবামে সংযুক্ত করা হয়। আ্যলবামের বাহিরে অবরোধ নামে একটি চলচ্চিত্র ও কাজী হায়াৎ পরিচালিত চলচ্চিত্র ‘বর্তমান’-এ আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করে ব্যবহার করা হয়েছে।
পটভূমি
‘‘মায়ের একধার দুধের দাম’’ গানের শুরু ১৯৭৭ সালের শিল্পী ফকির আলমগীর তার মাকে নিয়ে নাখালপাড়া থেকে তার মাকে নিয়ে ফরিদপুরে যাওয়ার সময় আরিচা ঘাটে এক অন্ধ বাউলের মুখে দোতারার সুরে গাওয়া গান রেকর্ডার দিয়ে ধারণ করে নেন। পরে গানটি বিটিভির একটি অনুষ্ঠানে তিনি তার নিজের মতো তৈরি করে উপস্থাপন করেন।
সঙ্গীত প্রযোজনা
নব্বইয়ের দশকে অজিত রায় বিটিভির জন্য গানটি পুনরায় রেকর্ড করান। এ গানটিই পরবর্তীতে তার সখিনা ২ অ্যালবামে সংযোজন করা হয়।    এরপর গানটি আরও দুবার রেকর্ড হয়েছে।  আলাউদ্দিন আলীর সংগীতায়োজনে অবরোধ চলচ্চিত্রের জন্য এবং ফরিদ আহমেদের সংগীতায়োজনে দ্বিতীয়বার।    এরপর ২০০০ সালে কাজী হায়াৎ পরিচালিত বর্তমান চলচ্চিত্রে আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করা হয়।
নীল নদের কুমির
নীল নদের কুমির (Crocodylus niloticus) আফ্রিকার মিঠা পানির আবাসস্থলের একটি বড় কুমির, যেখানে এটি ২৬টি দেশে বিদ্যমান। এটি সাব-সাহারান আফ্রিকা জুড়ে ব্যাপকভাবে বিতরণ করা হয়, যা বেশিরভাগ মহাদেশের মধ্য, পূর্ব এবং দক্ষিণ অঞ্চলে ঘটে এবং বিভিন্ন ধরণের জলজ পরিবেশ যেমন হ্রদ, নদী, জলাভূমি এবং জলাভূমিতে বাস করে। পশ্চিম আফ্রিকায়, এটি অন্যান্য দুটি কুমিরের সাথে ঘটে। লবণাক্ত পরিবেশে বসবাস করতে সক্ষম হলেও, এই প্রজাতিটি নোনা জলে খুব কমই পাওয়া যায়, তবে মাঝে মাঝে বদ্বীপ এবং লোনা হ্রদে বসবাস করে। এই প্রজাতির পরিসর একবার নীল নদের জুড়ে উত্তর দিকে প্রসারিত হয়েছিল, যতদূর উত্তরে নীল বদ্বীপ পর্যন্ত। সাধারণত, প্রাপ্তবয়স্ক পুরুষ নীল কুমিরের দৈর্ঘ্য ৩.৫ থেকে ৫ মিটার (১১ ফুট ৬ ইঞ্চি এবং ১৬ ফুট ৫ ইঞ্চি) এবং ওজন ২২৫ থেকে ৭৫০ কেজি (৫০০ থেকে ১৬৫০ পাউন্ড) হয়।[৬][৭] যাইহোক, দৈর্ঘ্যে ৬.১ মিটার (২০ ফুট) এবং ১০০০ কেজি (২,২০০ পাউন্ড) ওজনের বেশি নমুনা রেকর্ড করা হয়েছে। এটি আফ্রিকার বৃহত্তম স্বাদুপানির শিকারী, এবং নোনা জলের কুমিরের (ক্রোকোডাইলাস পোরোসাস) পরে বিশ্বের দ্বিতীয় বৃহত্তম বর্তমান সরীসৃপ হিসাবে বিবেচিত হতে পারে।[৯][১০] আকার যৌনভাবে দ্বিরূপ, মহিলারা সাধারণত পুরুষদের তুলনায় প্রায় ৩০% ছোট। কুমিরের পুরু, আঁশযুক্ত, ভারী সাঁজোয়া চামড়া রয়েছে।
বিষ্ণু মাঞ্চু
মাঞ্চু বিষ্ণু বর্ধন বাবু (জন্ম ২৩ নভেম্বর ১৯৮১) একজন ভারতীয় অভিনেতা এবং প্রযোজক যিনি তেলুগু সিনেমা এবং টেলিভিশনে তার কাজের জন্য পরিচিত। মাঞ্চু ১৯৮৫ সালের রাগিলে গুন্ডেলু চলচ্চিত্রে শিশু শিল্পী হিসাবে একটি সংক্ষিপ্ত কাজ করেছিলেন। বহু বছর পরে, তিনি ২০০৩ সালে তেলুগু অ্যাকশন চলচ্চিত্র বিষ্ণু-য়ে অভিনয় করেন, যার জন্য তিনি ফিল্মফেয়ার সেরা পুরুষ অভিষেক জিতেছিলেন।
তিনি ফিল্ম প্রোডাকশন হাউস টুয়েন্টিফোর ফ্রেম ফ্যাক্টরির সহ-মালিক এবং তাঁর পিতা ও প্রবীণ তেলুগু অভিনেতা মোহন বাবু কর্তৃক প্রতিষ্ঠিত শ্রী বিদ্যানিকেতন এডুকেশনাল ট্রাস্টের মাধ্যমে একজন শিক্ষাবিদ। তিনি নিউ ইয়র্ক একাডেমীর একজন প্রতিষ্ঠাতা এবং চেয়ারম্যান, হায়দ্রাবাদের একটি বিদ্যালয় যেখানে তার স্ত্রী, ভিরানিকা, পরিচালক এবং তার বাবা মোহন বাবু হলেন চেয়ারপারসন। এছাড়াও তিনি স্প্রিং বোর্ড একাডেমি এবং স্প্রিং বোর্ড ইন্টারন্যাশনাল প্রিস্কুল এর চেয়ারম্যান, যার ৭৫টিরও বেশি শাখা রয়েছে অন্ধ্র প্রদেশ, তেলেঙ্গানা, তামিলনাড়ু এবং কর্ণাটক জুড়ে।
জীবনের প্রথমার্ধ
মাঞ্চু বিষ্ণু বর্ধন বাবু মাদ্রাজ, তামিলনাড়ু, ভারতের (বর্তমান চেন্নাই) অভিনেতা মোহন বাবু এবং মা প্রয়াত বিদ্যা দেবীর ঘরে জন্মগ্রহণ করেন। তিনি তার ভাই মনোজ এবং বোন লক্ষ্মীর কাছে বড় হয়েছেন।
পদ্মসেশাদ্রি বালা ভবন বিদ্যালয় থেকে পড়াশোনা শেষ করার পর, মাঞ্চু শ্রী বিদ্যানিকেতন ইঞ্জিনিয়ারিং কলেজে ভর্তি হন এবং কম্পিউটার বিজ্ঞান ও তথ্য প্রযুক্তিতে পড়াশোনা করেন। সেই সময়ে, তিনি ভাস্কর জেএনটিইউ ক্রিকেট দলের প্রতিনিধিত্ব করেছিলেন, এবং বিশ্ববিদ্যালয়ের বাস্কেটবল দলের অধিনায়কও ছিলেন।
ব্যক্তিগত জীবন
২০০৯ সালে, মাঞ্চু অন্ধ্র প্রদেশের তৎকালীন মুখ্যমন্ত্রী ওয়াই. এস. রাজশেখর রেড্ডির ভাগ্নী ভিরানিকা রেড্ডিকে বিয়ে করেন। ২০১১ সালে, তাদের যমজ কন্যা হয়। ২০১৮ সালের জানুয়ারিতে, তাদের একটি পুত্র হয় এবং আগস্ট ২০১৯ সালে, তাদের আরো একটি কন্যা জন্মগ্রহন করে।
মহাত্মা গান্ধী রোড, কলকাতা
মহাত্মা গান্ধী রোড অথবা '''এম.জি. রোড, পূর্বে হ্যারিসন রোড''' নামে পরিচিত ছিল, ভারতীয় রাজ্য পশ্চিমবঙ্গের রাজধানী কলকাতার (পূর্বে ক্যালকাটা নামে পরিচিত) পূর্ব থেকে পশ্চিমে জনসাধারণের যাতায়াতের অন্যতম প্রধান পথ। এম.জি. রোডটি উত্তর এবং মধ্য কলকাতার সীমানা তৈরি করেছে। ১৮৮৯ সালে শহরের প্রথম এই রোডটিতে বিদ্যুৎ দ্বারা আলোকিত করা হয়েছিল।
ইতিহাস
মহাত্মা গান্ধী রোডটি প্রথমে হ্যারিসন রোড নামে পরিচিত ছিল। ১৯৪৭ সালে ভারতের স্বাধীনতার পরে কলকাতার হ্যারিসন রোডটির নামকরণ করা হয় মহাত্মা গান্ধী রোড (এম.জি. রোড) এবং চৌরঙ্গির উপরের অংশটির নাম পরিবর্তন করে জওহরলাল নেহেরু রোড নামকরণ করা হয়। ১৮৮৯ সালে যখন ক্যালকাটা ইলেকট্রিক সাপ্লাই কর্পোরেশন (সিইএসসি) শহরে বিদ্যুৎ দেওয়া শুরু করেছিল, এই হ্যারিসন রোডটি শহরের প্রথম রোড ছিল যা কৃতিত্বের অধিকারী। কলকাতা ইমপ্রুভমেন্ট ট্রাস্ট (সিআইটি) ১৯১১ সালে সেন্ট্রাল অ্যাভিনিউ তৈরির সিদ্ধান্ত নিয়েছিল। ১৯২৬ সালে হ্যারিসন রোডটি উত্তরের বিডন স্ট্রিট এবং দক্ষিণে বহুবাজার পর্যন্ত প্রসারিত হয়।
শহরের স্টুডিও ফটোগ্রাফির পথিকৃৎ চারু গুহ ১৯২০ সালে হ্যারিসন রোডের পাশে তার প্রথম স্টুডিও শুরু করেছিলেন। ভারতের স্বাধীনতা আন্দোলনের সময় এই রোডটি আগে শহরের "সাম্প্রদায়িক সংবেদনশীল" প্রতিবেশী হিসাবে বিবেচিত হয়েছে। ১৯৩০ সালের ১ এপ্রিল ভ্যানকুভার সান পত্রিকায় প্রকাশিত হয়েছিল - "আজ বিকেলে হ্যারিসন রোডের দাঙ্গায় আরও চারজন নিহত হয়েছে, এই অঞ্চলে যা সাধারণত ঝড়ের এক-চতুর্থাংশ।"
অবস্থান এবং ক্রিয়াকলাপ
কলকাতার পূর্ব-পশ্চিমে সংযোগ বজায় রাখতে রোডটি ধমনীসদৃশ। এই শহরের প্রধান দুটি রেলওয়ে স্টেশন হল শিয়ালদহ এবং হাওড়া স্টেশন দুটির মধ্যে স্বল্পতম দূরত্ব। বেশ কয়েকটি গুরুত্বপূর্ণ স্থান এই রোডটিতে রয়েছে; যেমন - শিয়ালদহ স্টেশন, আমহার্স্ট স্ট্রিট ক্রসিং, কলেজ স্ট্রিট ক্রসিং, চিত্তরঞ্জন অ্যাভিনিউ ক্রসিং, নেতাজি সুভাষ রোড, বড় বাজার, চিৎপুর রোড ক্রসিং, হাওড়া ব্রিজ ইত্যাদি।
রোডটিতে সারাদিন যানবাহন গতিপথ দুইমুখী নির্দেশ করে। তবে শিয়ালদহগামী ছোট যানবাহন নির্দিষ্ট সময়ের জন্য নিষিদ্ধ। এছাড়া কিছু ক্রসিংগুলি নির্দিষ্ট এবং একমুখী আছে, অর্থাৎ নির্দিষ্ট ক্রসিংগুলিতে যানবাহনগুলি কেবল একটি নির্দিষ্ট দিকে ঘুরতে পারে। এই রাস্তার নিকটতম মেট্রো স্টেশন হল মহাত্মা গান্ধী রোড মেট্রো স্টেশন,কলকাতা।
শিক্ষা প্রতিষ্ঠান
বেশ কয়েকটি শিক্ষা প্রতিষ্ঠান মহাত্মা গান্ধী রোডের নিকটে অবস্থিত; যেমন - অ্যাংলো আরবি সেকেন্ডারি স্কুল, জ্ঞান ভারতী বিদ্যাপীঠ, সেন্ট পলস স্কুল, হিন্দু স্কুল, লরেন্স ডে স্কুল, শ্রী জৈন বিদ্যালয়, সেন্ট পলস মিশন স্কুল ইত্যাদি।
হোটেল এবং রেস্টুরেন্ট
মহাত্মা গান্ধী রোডের কাছাকাছি কিছু জনপ্রিয় রেস্তোঁরা আছে; যেমন - শ্রীরাম ধাবা, আহার রেস্টুরেন্ট, মাধুরী রেস্টুরেন্ট, বাসন্ত কেবিন ইত্যাদি। এছাড়া কিছু হোটেল আর ধর্মশালা এই রোডের উপর অবস্থিত; যেমন - হোটেল হোয়াইট হাউস, হোটেল হিমালয়, হোটেল সম্রাট ইত্যাদি।
সিনেমা হল
বেশ কয়েকটি সিনেমা হল রাস্তার পাশে বা কাছাকাছি অবস্থিত; যেমন - অরুণা, ছবিঘর, নাজ, পূরবী, প্রভাত ইত্যাদি।
জনপ্রিয় সংস্কৃতি
রবীন্দ্রনাথ ঠাকুরের একদিন রাতে কবিতায় এই রাস্তার কথা উল্লেখ করেছেন। কবিতার লাইনগুলি হল -
‘হাওড়ার ব্রীজে চলে মস্ত সে বিছে, হ্যারিসন রোড চলে তার পিছে, পিছে।’
শরদিন্দু বন্দ্যোপাধ্যায়ের বিখ্যাত কাল্পনিক চরিত্র ব্যোমকেশ বক্সী ভারতের সর্বপ্রথম, জনপ্রিয় গোয়েন্দা, তাঁর বন্ধু এবং সহযোগী অজিত বন্দ্যোপাধ্যায় ও গৃহকর্মী পুটিরামের সাথে হ্যারিসন রোডের তিনতলার বাড়ীতে দ্বিতীয় তলায় থাকতেন।
জেমস ডিন
জেমস বায়রন ডিন (James Byron Dean; জন্ম: ৮ ফেব্রুয়ারি ১৯৩১ - ৩০ সেপ্টেম্বর ১৯৫৫) ছিলেন একজন মার্কিন অভিনেতা। তিনি কৌশরের মোহমুক্তি ও সামাজিক বিচ্ছিন্নতাবাদ বিষয়ক চলচ্চিত্র রেবেল উইদাউট আ কজ (১৯৫৫) চলচ্চিত্রে জিম স্টার্ক চরিত্রে অভিনয় করে সাংস্কৃতিক কিংবদন্তি হিসেবে স্মরণীয়। তার তারকা খ্যাতিকে আরও বাড়িয়ে দেয় ইস্ট অব ইডেন (১৯৫৫)-এর ক্যাল ট্রাস্ক এবং জায়ান্ট (১৯৫৬)-এর জেট রিংক চরিত্র।
মাত্র ২৪ বছর বয়সে গাড়ি দুর্ঘটনায় মৃত্যুবরণ করা ডিন মরণোত্তর শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করা প্রথম অভিনেতা এবং তিনিই দুটি মরণোত্তর একাডেমি পুরস্কারে মনোনীত একমাত্র অভিনেতা। ১৯৯৯ সালে আমেরিকান ফিল্ম ইনস্টিটিউট তাদের হলিউডের স্বর্ণযুগের সেরা ২৫ পুরুষ তারকা তালিকায় তাকে ১৮তম স্থান প্রদান করে।
প্রারম্ভিক জীবন
জেমস বাইরন ডিন ১৯৩১ সালের ৮ই ফেব্রুয়ারি ইন্ডিয়ানা অঙ্গরাজ্যের ম্যারিয়নের ফোর্থ স্ট্রিট ও ম্যাক্লুর স্ট্রিটের কোণায় সেভেন গেবলস অ্যাপার্টমেন্টে জন্মগ্রহণ করেন। তার মাতা মিলড্রেড ম্যারি (উইলসন) এবং পিতা উইনটন ডিন। তিনি তার পিতামাতার একমাত্র সন্তান। তিনি দাবী করেন তার পিতা আংশিক নেটিভ আমেরিকান, এবং তার মাতা মেফ্লাওয়ার আন্দোলনের শুরুর দিকের বাসিন্দাদের উত্তরসূরি। ছয় বছর পর তার পিতা কৃষিকাজ ছেড়ে দন্ত্য টেকনিশিয়ান হিসেবে কাজ শুরু করলে তারা সপরিবারে ক্যালিফোর্নিয়ার স্যান্টা মনিকায় চলে যায়। তিনি সেখানে লস অ্যাঞ্জেলেসের নিকটবর্তী ব্রেন্টউডের ব্রেন্টউড পাবলিক স্কুলে ভর্তি হন, কিন্তু কিছুদিন পরই ম্যাকিনলি এলিমেন্টারি স্কুলে চলে যান। তার পরিবার সেখানে কয়েক বছর কাটায় এবং ডিন তার মায়ের সাথে খুব ঘনিষ্ঠ ছিলেন। মাইকেল ডিঅ্যাঞ্জেলিসের ভাষ্যমতে, তার মা'ই একমাত্র ব্যক্তি যিনি তাকে বুঝতে পারতেন। ১৯৩৮ সালে তার মা হঠাৎ করেই তীব্র পাকস্থলীর ব্যথা অনুভব করতে শুরু করেন এবং তার ওজন কমতে থাকে। তিনি জরায়ুর ক্যান্সারে মারা যান, ডিনের তখন নয় বছর বয়স ছিল।
কর্মজীবন
থাম্ব|বাম|[[ইস্ট অব ইডেন (চলচ্চিত্র)|ইস্ট অব ইডেন (১৯৫৫)-এ ডিন]] ১৯৫৩ সালে পরিচালক এলিয়া কাজান জন স্টাইনবেকের ১৯৫২ সালের উপন্যাস ইস্ট অব ইডেন অবলম্বনে পল অসবর্নের চিত্রনাট্যে ক্যাল ট্রাস্ক চরিত্রের জন্য ভালো অভিনেতা খুঁজছিলেন। ক্যাল চরিত্রের অভিনেতা নির্বাচনের আগে এলিয়া কাজান বলেন তিনি এই চরিত্রে "একজন ব্রান্ডো"কে চাচ্ছিলেন। অসবর্ন তুলনামূলক তরুণ অভিনেতা ডিনের ব্যাপারে পরামর্শ দেন। ডিন স্টাইনবেকের সাথে দেখা করেন, তিনি ভাবসম্পন্ন, জটিল এই তরুণকে ব্যক্তিগতভাবে পছন্দ করেননি, তবে মনে করেন তিনি এই চরিত্রের জন্য উপযুক্ত হবে। ১৯৫৪ সালের ৮ই এপ্রিল ডিনকে এই চরিত্রের জন্য নির্বাচন করা হলে তিনি শুটিংয়ের জন্য নিউ ইয়র্ক সিটি থেকে লস অ্যাঞ্জেলেসে পাড়ি জমান।  ডিন ইস্ট অব ইডেন চলচ্চিত্রে তার অভিনয়ের জন্য মরণোত্তর শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন, যা একাডেমি পুরস্কারের ইতিহাসে প্রথম দাপ্তরিক মরণোত্তর অভিনয়ের মনোনয়ন। এর আগে জিন ইগেলস ১৯২৯ সালে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেছিলেন,  তবে তখন বিজয়ী নির্বাচনের নিয়মাবলি ভিন্ন ছিল। ইস্ট অব ইডেন ডিনের জীবদ্দশায় মুক্তিপ্রাপ্ত একমাত্র শ্রেষ্ঠাংশে অভিনয় করা চলচ্চিত্র।
ডিন এরপর রেবেল উইদাউট আ কজ (১৯৫৫) চলচ্চিত্রে জিম স্টার্ক চরিত্রে অভিনয় করে কিশোর-তরুণদের কাছে জনপ্রিয় হয়ে ওঠেন। চলচ্চিত্রটি কিশোরদের অনিশ্চয়তার সঠিক উপস্থাপন। ইস্ট অব ইডেন ও রেবেল উইদাউট আ কজ চলচ্চিত্রে অভিনয়ের পর ডিন ক্যাল ট্রাস্ক বা জিম স্টার্কের মত বিদ্রোহী তরুণ হিসেবে অভিনয় করতে চাননি। এর পরিবর্তে তিনি জায়ান্ট (১৯৫৬)-এর জেট রিংক চরিত্রে কাজ করেন। চলচ্চিত্রটি তার মৃত্যুর পর মুক্তি পায়। ডিন তার এই কাজের জন্য ২৯তম একাডেমি পুরস্কারে তার দ্বিতীয় মরণোত্তর শ্রেষ্ঠ অভিনেতার পুরস্কারের মনোনয়ন লাভ করেন।
জাকিয়া তাবাসসুম
অন্যান্য তথ্য
জাকিয়া তাবাসসুম জুঁই একজন সাহিত্যমনা ও সাংস্কৃতিক ব্যক্তিত্ব। ২৩ জুন ২০১৯, বাংলাদেশ আওয়ামীলীগ-এর প্রতিষ্ঠাবার্ষিকীতে ১১তম জাতীয় সংসদের ২০১৯-২০২০ জাতীয় অর্থ বাজেট অধিবেশনে তিনি তার বক্তব্যের শুরুতে স্বরচিত গানের কলির মাধ্যমে (আমরা পেয়েছি তোমায়- জাতির পিতা, জাতির পিতা / তুমি দিয়েছো আমায়- স্বাধীনতা, স্বাধীনতা) হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার প্রতি শ্রদ্ধাজ্ঞাপন করেছেন। তিনি দিনাজপুর লেখক পরিষদ-এর প্রতিষ্ঠাকালীন সাধারণ সম্পাদক ও বতর্মান কমিটির সভাপতি।
কাঁকসা বিধানসভা কেন্দ্র
নির্বাচনী ফলাফল
২০০৬ সালের বিধানসভা নির্বাচনে সিপিআই(এম)-এর অঙ্কুর সরেশ কাঁকসা (তফসিলি জাতি সংরক্ষিত) বিধানসভা কেন্দ্র থেকে নিকটতম প্রতিদ্বন্দ্বী তৃণমূল কংগ্রেসের লক্ষ্মীনারায়ণ সাহাকে পরাজিত করে বিধায়ক নির্বাচিত হন। অঙ্কুর সরেশই ২০০১ ও ১৯৯৬ সালে জাতীয় কংগ্রেসের হিমাংশু মণ্ডলকে পরাজিত করে নির্বাচিত হয়েছিলেন। ১৯৯১ ও ১৯৮৬ সালে কংগ্রেসের মানিকলাল বাউড়ি ও সমীরকুমার সাহাকে পরাজিত করে সিপিআই(এম)-এর কৃষ্ণচন্দ্র হালদার বিধায়ক নির্বাচিত হয়েছিলেন। ১৯৮২ ও ১৯৭৭ সালে সিপিআই(এম)-এর লক্ষ্মীনারায়ণ সাহা কংগ্রেসের শিবনারায়ণ সাহা ও সমীরকুমার সাহাকে পরাজিত করে বিধায়ক হয়েছিলেন।
কাঁকসা বিধানসভা কেন্দ্রটি দুর্গাপুর লোকসভা কেন্দ্রের অংশ ছিল।
সীমানা পুনর্নির্ধারণের প্রভাব
চসীমানা পুনর্নির্ধারণ কমিশনের নির্দেশ অনুযায়ী ২০১১ সালে এই বিধানসভা কেন্দ্রটি লুপ্ত হয়েছে। কাঁকসা সমষ্টি উন্নয়ন ব্লকের আমলাজোড়া, গোপালপুর ও মোলানদিঘি গ্রাম পঞ্চায়েত ২৭৬ দুর্গাপুর পূর্ব বিধানসভা কেন্দ্র এবং কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েত গলসি বিধানসভা কেন্দ্রের অন্তর্ভুক্ত হয়েছে।
ওয়ার্নহিল শপিং সেন্টার
থাম্ব| ওয়ার্নহিল শপিং সেন্টার ওয়ার্নহিল শপিং সেন্টার পূর্বে ওয়ার্নহিল পার্ক মল হিসাবে পরিচিত ছিল) একটি নামিবিয়ার উইন্ডহোকের কেন্দ্রীয় ব্যবসায়িক জেলার মল। এর নামকরণ করা হয়েছে ওয়ার্নার এবং হিল ডিগার্ড লিস্টের প্রথম নাম অনুসারে, ওহলথাভার অ্যান্ড লিস্ট গ্রুপের তৎকালীন সিনিয়র শেয়ারহোল্ডার যারা এই সুবিধার মালিক। এটি নামিবিয়ার দ্বিতীয় বৃহত্তম মল। ২০১১ সালে, ওয়ার্নহিল N$ ৬০০ মিলিয়ন খরচে সম্প্রসারণের পরে পুনরায় চালু করা হয়।
অজয় (অভিনেতা)
অজয় হলেন একজন ভারতীয় অভিনেতা যিনি প্রাথমিকভাবে তামিল এবং কন্নড় চলচ্চিত্র ছাড়াও তেলেগু চলচ্চিত্রে কাজ করেন।
ব্যক্তিগত জীবন
অজয়ের জন্ম ও বেড়ে ওঠা বিজয়ওয়াড়ায়। পরে তার পরিবার হায়দরাবাদে চলে যায়। অজয় ২০০৫ সালে স্বেতা রাভুরিকে বিয়ে করেছিলেন যিনি ২০১৭ সালে মিসেস ইন্ডিয়া ওয়ার্ল্ডওয়াইড ফাইনালে প্রবেশ করেছিলেন। দম্পতির দুটি সন্তান রয়েছে।
মাধবপুর রেলওয়ে স্টেশন
মাধবপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মাধবপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
আলফ্রেড পেজা
আলফ্রেড পেজা (জন্ম ২৬ ফেব্রুয়ারি ১৯৬৭) একজন আলবেনীয় রাজনীতিবিদ এবং আলবেনিয়া প্রজাতন্ত্রের সংসদের বর্তমান সদস্য। একজন প্রাক্তন সাংবাদিক এবং টিভি ব্যক্তিত্ব, রাজনীতিতে প্রবেশের আগে তিনি ওরা নিউজে ডিবেট নামে একটি রাতের রাজনৈতিক টিভি শো হোস্ট করেতেন।
আবদুল গফুর (বীর প্রতীক)
আবদুল গফুর (জন্ম: ১৯৪৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
আবদুল গফুর চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন কুমিল্লার ময়নামতি সেনানিবাসে। সে সময় ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে কাদেরিয়া বাহিনী গঠিত হলে এতে যোগ দেন। তাকে একটি দলের নেতৃত্ব দেওয়া হয়। ভূঞাপুর, ধলাপাড়া, দেওপাড়া, বল্লাসহ আরও কয়েকটি যুদ্ধে অংশ নেন। আবদুল গফুর স্বাধীনতার পর সেনাবাহিনীর চাকরিতে আর যোগ দেননি।
মুক্তিযুদ্ধে ভূমিকা
১৯৭১ সালের আগস্ট মাসের মাঝামাঝি বা তার কয়েক দিন পর টাঙ্গাইল জেলার ঘাটাইল উপজেলার মাকড়াইয়ে সকালবেলায় আবদুল গফুরের অবস্থান। ধলাপাড়ার কাছাকাছি তখন গোলাগুলির শব্দ। তিনি বুঝতে পারলেন আশেপাশে কোথাও পাকিস্তানি সেনারা এসেছে। আবদুল গফুরের সঙ্গে আছেন ৪০-৪৫ জন সহযোদ্ধা। দলনেতা তিনি নিজেই। ভাবলেন পাকিস্তানিদের অতর্কিতে আক্রমণের সুযোগ পাওয়া গেছে। এই সুযোগ কাজে লাগাতে হবে। খোঁজ নিয়ে আবদুল গফুর জানতে পারলেন, পাকিস্তানি সেনারা তার অবস্থানের উত্তর দিকের রাস্তা দিয়ে সামনের দিকে গেছে। কয়েক মাইল পর ওই রাস্তা শেষ। পাকিস্তানিদের আবার ফিরে আসতে হবে ওই রাস্তা দিয়েই। সেটা বুঝে তিনি সহযোদ্ধাদের নিয়ে অবস্থান নিলেন ওই রাস্তায়। ধলাপাড়ার কাছে মাকড়াইয়ে। সেখানে তিনি অপেক্ষা করতে থাকলেন শত্রুদের জন্য। খবর পেলেন শত্রু সেনারা ওই পথ ধরে ফিরে আসছে। কোথাও কোনো বাধা না পেয়ে পাকিস্তানি সেনারা বেশ নিশ্চিন্ত মনেই আসছে। তিনি সংকেত দেওয়ার আগে কেউ যেন গুলি না করেন সে ব্যাপারে বলে দিলেন সহযোদ্ধাদের। অল্পক্ষণের মধ্যে শত্রু পাকিস্তানি সেনা আর রাজাকাররা আবদুল গফুরের দলের মুক্তিযোদ্ধাদের অস্ত্রের আওতায় চলে এল। তিনি সংকেত দেওয়া মাত্র তার সহযোদ্ধারা একযোগে গুলি শুরু করলেন। নিমিষে মাটিতে লুটিয়ে পড়ল কয়েকজন পাকিস্তানি সেনা ও রাজাকার। বাকিরা ছোটাছুটি শুরু করে দিল। রাজাকাররা দিগ্বিদিক জ্ঞানশূন্য হয়ে যে যেদিকে পারে পালিয়ে যায়। পাকিস্তানি সেনারা পজিশন নিয়ে পাল্টা আক্রমণ শুরু করে। শুরু হয়ে গেল তুমুল যুদ্ধ। ঘটনাচক্রে কাদেরিয়া বাহিনীর সামরিক প্রধান আবদুল কাদের সিদ্দিকীও কয়েকজন সহযোদ্ধাসহ সেদিন মাকড়াইয়ের কাছাকাছি ছিলেন। তিনিও ওই যুদ্ধে অংশ নেন। সেদিন মাকড়াইয়ের যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। কয়েকজন নিহত ও অনেক আহত হয়। প্রায় এক ঘণ্টা বা তার বেশি সময় ধরে যুদ্ধ চলে। এরপর পাকিস্তানি সেনারা নিহত ব্যক্তিদের ফেলে এবং আহতদের নিয়ে পালিয়ে যায়।
মৈশাদী হল্ট রেলওয়ে স্টেশন
মৈশাদী হল্ট রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার চাঁদপুর সদর উপজেলায় অবস্থিত একটি রেলওয়ে স্টেশন।
আকিফ জাভেদ
আকিফ জাভেদ (জন্ম ১০ অক্টোবর ২০০০) একজন পাকিস্তানি ক্রিকেটার । ২০১৯ সালের সেপ্টেম্বরে, ২০১৯-২০ কায়েদ-ই-আজম ট্রফি টুর্নামেন্টের জন্য বেলুচিস্তানের দলে তাকে নির্বাচিত করা হয়েছিল।  ২০১৯-২০ জাতীয় টি২০ কাপে বেলুচিস্তানের হয়ে ১৩ অক্টোবর ২০১৯-এ তার টি-টোয়েন্টি অভিষেক হয়। ২৮ অক্টোবর ২০১৯ -এ ২০১৯-২০ কায়েদ-ই-আজম ট্রফিতে বেলুচিস্তানের হয়ে প্রথম-শ্রেণীর ক্রিকেটে আত্মপ্রকাশ  করেন।
নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য পাকিস্তানের দলে তার নাম ঘোষণা করা হয়েছিল। নভেম্বর ২০১৯-এ ইমার্জিং টিমস কাপে আফগানিস্তানের বিপক্ষে পাকিস্তানের হয়ে তার লিস্ট এ অভিষেক ঘটে। ২০২১ সালের অক্টোবরে, শ্রীলঙ্কা সফরের জন্য তাকে পাকিস্তান শাহিনস দলে রাখা হয়েছিল।
সতী সাধনী
সতী সাধনী ছিলেন শুতীয়া রাজবংশের শেষ রানী ছিলেন। তিনি শুতীয়া রাজ্যের রাজা ধর্মধ্বজপালের কন্যা, রাজা ধর্মধ্বজপালের ধীরনারায়ণ নামেও পরিচিত। সতী সাধনী নিত্যপাল ওরফে নিতাইকে বিয়ে করেন।
নিতিপালের শাসন
রাজা হওয়ার আগে নিতিপাল ছিলেন একজন অদক্ষ মানুষ। কীভাবে একটি রাজ্য শাসন করতে হয় তার কোন ধারণা ছিল না, তাই সাধনী দায়িত্ব নিলেন। নিতিপাল অভিজ্ঞ মন্ত্রীদের বরখাস্ত করেন এবং তার বদলে তার নিজের বন্ধুদের নিয়োগ করেন। প্রাক্তন রাজার ভাই সুরধ্বাজপালের নেতৃত্বে পুরনো মন্ত্রীরা বিদ্রোহ করেছিল। বিদ্রোহ শীঘ্রই চূর্ণ করা হয়। রাজ্যে বিশৃঙ্খলা ছড়িয়ে পড়ে এবং অন্যান্য এলাকার চুটিয়া প্রধানরা স্বাধীন হয়। এই অদক্ষতা এবং বেপরোয়াতার জন্য নিত্যপাল (নিতাইপাল) নামে পরিচিত হয়ে ছিল। সাদিয়া ছিলেন নির্জন এলাকা এবং রাজ্যের অন্যান্য অঞ্চলের চুটিয়া প্রধানদের সঙ্গে তার কোনো যোগাযোগ ছিল না।
দিবস
প্রতি বছর ২১শে এপ্রিল আসামে সতী সাধনী দিবস হিসাবে পালিত হয় যাতে শুতীয়া রানীর আত্মত্যাগকে সম্মান করা যায়। আসাম সরকার এই দিনটিকে রাষ্ট্রীয় ছুটি হিসেবে ঘোষণা করেছে।
পুরস্কার
শুতীয়া জাতি উন্নয়ন পরিষদ সতী সাধনী এওয়ার্ড প্রতিষ্ঠা করে। শিল্প, সংস্কৃতি ও সাহিত্যের অসামান্য অবদানে নির্বাচিত ব্যক্তিদের এই পুরস্কার দেওয়া হয়। উল্লেখ্য শুতীয়া জাতি উন্নয়ন পরিষদ কর্তৃক গঠিত কমিটির সদস্যদের নির্বাচিত ব্যক্তিদেরকে এই পুরস্কার দেয়া হয়।
মারনাস লাবুশেন
মারনাস লাবুশেন (Marnus Labuschagne; বা ; জন্ম: ২২ জুন, ১৯৯৪) উত্তর-পশ্চিম প্রদেশের ক্লার্কসড্রপ এলাকায় জন্মগ্রহণকারী দক্ষিণ আফ্রিকান বংশোদ্ভূত বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করছেন। দলে তিনি মূলতঃ ব্যাটসম্যান হিসেবে খেলছেন। এছাড়াও, ডানহাতে লেগ ব্রেক বোলিং করে থাকেন তিনি।
২০১৪-১৫ মৌসুমের শেফিল্ড শিল্ডে কুইন্সল্যান্ডের পক্ষে প্রথম-শ্রেণীর ক্রিকেটে আত্মপ্রকাশ ঘটে তার। এছাড়াও, ব্রিসবেন হিটের পক্ষে খেলছেন তিনি। অক্টোবর, ২০১৮ সালে অস্ট্রেলিয়ার পক্ষে টেস্ট ক্রিকেটে অভিষেক ঘটে মারনাস লাবুশেনের। আগস্ট, ২০১৯ সালে টেস্ট ক্রিকেটের ইতিহাসের প্রথম ক্রিকেটার হিসেবে স্থলাভিষিক্ত হবার রেকর্ড গড়েন। তিনি বিখ্যাত ক্রিকেটার স্টিভ স্মিথের পরিবর্তে ব্যাটিং করেছিলেন।
শৈশবকাল
দক্ষিণ আফ্রিকার উত্তর-পশ্চিম প্রদেশের ক্লার্কসড্রপ এলাকায় মারনাস লাবুশেনের জন্ম। ১০ বছর বয়স থাকাকালে তাকে নিয়ে ২০০৪ সালে তার পিতা-মাতা অস্ট্রেলিয়ায় অভিবাসিত হন। সেখানে তার পিতা খনিজ শিল্পে কাজ করেন ও তাকে ব্রিসবেনের স্কুলে ভর্তি করা হয়। আফ্রিকান্স ভাষায় কথা বলেন ও অস্ট্রেলিয়ায় আসার পরই কেবলমাত্র ইংরেজিতে সাবলীল ভঙ্গীমায় কথা বলতে থাকেন।
ডানহাতি ব্যাটসম্যান মারনাস লাবুশেন কুইন্সল্যান্ডের পক্ষে অনূর্ধ্ব-১২, অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ পর্যায়ের বয়সভিত্তিক খেলায় অংশ নিতে থাকেন। ২০১২-১৩ মৌসুমে জাতীয় চ্যাম্পিয়নশীপের অধিনায়কত্ব করেন।
প্রথম-শ্রেণীর ক্রিকেট
২০১৪-১৫ মৌসুমের শেফিল্ড শিল্ডের প্রথম রাউন্ডে প্রথম-শ্রেণীর ক্রিকেটে অভিষেক ঘটে। কুইন্সল্যান্ডের সদস্যরূপে অ্যাডিলেড ওভালে অনুষ্ঠিত খেলাটিতে প্রতিপক্ষীয় দল ছিল সাউথ অস্ট্রেলিয়া। জো বার্নসের সাথে ব্যাটিং উদ্বোধনে নামেন তিনি। কুইন্সল্যান্ডের প্রথম ইনিংসে ৮৩ রান তুলেন। নিক স্টিভেন্সের সাথে চতুর্থ উইকেট জুটিতে ৯৯ রান করেন।
ব্রিসবেনের গ্রেড ক্রিকেট প্রতিযোগিতায় রেডল্যান্ডসের পক্ষে খেলেন। এছাড়াও, ইংল্যান্ডের ক্লাব ক্রিকেটে দুই মৌসুম অতিবাহিত করেন। ডেভন প্রিমিয়ার লীগে প্লাইমাউথ এবং কেন্ট প্রিমিয়ার লীগে স্যান্ডউইচের প্রতিনিধিত্ব করেছেন।
২০১৬-১৭ মৌসুমের ম্যাটাডোর বিবিকিউজ ওয়ান-ডে কাপে ৪৫.১৬ গড়ে ২৭১ রান ও প্রতি ১০০ বলে ৯০.৬৩ রান তুলেন। এরফলে প্লেয়ার অব দ্য টুর্নামেন্টের পুরস্কার লাভ করেন তিনি। ২০১৭-১৮ মৌসুমের জেএলটি কাপে অংশ নেন। কুইন্সল্যান্ড ও ক্রিকেট অস্ট্রেলিয়া একাদশের মধ্যকার খেলায় নবপ্রবর্তিত লোকদেখানো ফিল্ডিংয়ের কারণে প্রথম খেলোয়াড় হিসেবে জরিমানার সম্মুখীন হন। তার দলকেও তজ্জন্যে পাঁচ রান জরিমানা গুণতে হয়।
মার্চ, ২০১৮ সালে ক্রিকেট অস্ট্রেলিয়া কর্তৃপক্ষ মারনাস লাবুশেনকে শেফিল্ড শিল্ডের জন্যে বর্ষসেরা খেলোয়াড় হিসাবে মনোনীত করে।
কাউন্টি ক্রিকেট
এপ্রিল, ২০১৯ সালে ইংল্যান্ডের কাউন্টি দল গ্ল্যামারগনের পক্ষে খেলার জন্যে চুক্তিবদ্ধ হন। কাউন্টি দলের পক্ষে প্রথমে চার খেলার তিনটি তেই তিনিও সেঞ্চুরি করেন। তন্মধ্যে সাসেক্সের বিপক্ষে ব্যক্তিগত সেরা ১৮২ রান তুলেন। তন্মধ্যে ২য় উইকেট জুটিতে রেকর্ডসংখ্যক ২৯১ রান তুলেন। ২ জুলাই গ্ল্যামারগনের প্রথম খেলোয়াড় হিসেবে ২০১৯ মৌসুমে প্রথম-শ্রেণীর সহস্র রান তুলেন।
আন্তর্জাতিক ক্রিকেট
সেপ্টেম্বর, ২০১৮ সালে সংযুক্ত আরব আমিরাতে পাকিস্তানের বিপক্ষে টেস্ট খেলায় অংশগ্রহণের জন্যে অস্ট্রেলিয়া দলে অন্তর্ভুক্ত করে। ৭ অক্টোবর, ২০১৮ তারিখে দুবাইয়ে পাকিস্তানের বিপক্ষে টেস্ট ক্রিকেটে অভিষেক ঘটে তার। তবে, দুই বল মোকাবেলান্তে শূন্য রানে তাকে বিদেয় নিতে হয়েছিল। অভিষেকের এ সফরে অবশ্য সাতটি উইকেট পেয়েছিলেন। মাইকেল হাসি তাকে ব্যাগি গ্রীন ক্যাপ উপহার দেন। ডিসেম্বর, ২০১৮ সালে ভারতের বিপক্ষে সিরিজের চতুর্থ টেস্ট খেলার জন্যে রাখা হয়।
জুলাই, ২০১৯ সালে ইংল্যান্ডে অনুষ্ঠিত অ্যাশেজ সিরিজ খেলার জন্যে আমন্ত্রিত হন। ১৮ আগস্ট, ২০১৯ তারিখে সিরিজের দ্বিতীয় টেস্টের পঞ্চম দিন পূর্বদিনে আহত স্টিভ স্মিথের পরিবর্তে ব্যাটিং করতে নামেন। আইসিসি’র গঠনতন্ত্রের পরিবর্তনের পর প্রথম খেলোয়াড় হিসেবে টেস্ট খেলায় স্থলাভিষিক্ত হয়েছিলেন তিনি। ঐ ইনিংসে তিনি ৫৯ রান তুলেছিলেন। এরপর স্মিথের অনুপস্থিতির কারণে তৃতীয় টেস্টের উভয় ইনিংসে অংশ নিয়ে অস্ট্রেলিয়ার সর্বোচ্চ রান সংগ্রাহক হন।
টেস্ট ক্রিকেটের ইতিহাসে পঞ্চম ব্যাটসম্যান হিসেবে প্রতিপক্ষের এক ইনিংসে সংগৃহীত রানের চেয়ে উভয় ইনিংসে দুইবার সর্বোচ্চ রান সংগ্রাহক হন। দ্বিতীয় টেস্ট ড্র হলেও তৃতীয় টেস্টে তার দল নাটকীয়ভাবে এক উইকেটে ইংরেজ ব্যাটসম্যান বেন স্টোকসের অপরাজিত ১৩৫ রানের কারণে পরাভূত হয়েছিল হয়েছিল।
লক্ষীকান্তপুর রেলওয়ে স্টেশন
লক্ষীকান্তপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার লক্ষীকান্তপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
প্রজ্ঞান (রোভার)
প্রজ্ঞান হল ভারতীয় চন্দ্র অন্বেষণ অভিযানের চন্দ্রযান-২এর রোভার। প্রজ্ঞান, সংস্কৃত ভাষায় যার অর্থ  'জ্ঞান' এবং রোভারটি চন্দ্রযান-২ অভিযানের তৃতীয় উপাদান।
রোভারটির ভর প্রায় ২৭ কেজি (৬০ পাউন্ড) এবং সৌরবিদ্যুতে পরিচালিত হবে। রোভারটি সেকেন্ডে ১ সেন্টিমিটার হারে চন্দ্র পৃষ্ঠের ৫০০ মিটার পথ ধরে ৬ চাকার উপর দিয়ে অগ্রসর হবে, ওই স্থানের রাসায়নিক বিশ্লেষণ করবে এবং ল্যান্ডারে ডেটা প্রেরণ করবে। ল্যান্ডারটি প্রাপ্ত তথ্য পৃথিবীর স্টেশনে রিলে বা প্রেরণ করে দেবে।    নেভিগেশনের জন্য, রোভারটি ব্যবহার করে:
প্রজ্ঞান রোভারের প্রত্যাশিত পরিচালনা সময় হল একটি চন্দ্র দিবস বা প্রায় পৃথিবীর ১৪ দিন, কারণ এর ইলেক্ট্রনিক্সগুলি হিমশীতল চাঁদর রাত  সহ্য করবে বলে আশা করা যায় না। তবে, এর পাওয়ার সিস্টেমটিতে একটি সৌর-চালিত ঘুম/জাগ্রত চক্র প্রয়োগ করা হয়েছে, যার ফলে পরিকল্পনার চেয়ে বেশি সময় লাগতে পারে।
অবতরণ স্থান
দুটি অবতরণ স্থান বাছাই করা হয় ৩২ কিমি x ২২ কিমি উপবৃত্ত'সহ। প্রধান অবতরণ স্থানের (পিএলএস৫৪) স্থানাক ৭০.৯০২৬৭ দক্ষিণ থেকে ২২.৭৮১১০ পূর্ব (দক্ষিণ মেরু-আইটকেন বেসিনের রিম এর ~৩৫০ কিলোমিটার উত্তরে রয়েছে) এবং এবং বিকল্প অবতরণ স্থানের (এএলএস০১) স্থানাক হল ৬৭.৮৭৪০৬৪ দক্ষিণ থেকে ১৮.৪৬৯৪৭ পশ্চিম। মূল অবতরণ স্থানটি মানজিনাস সি এবং সিম্পিলিয়াস এন এর মধ্যে একটি উঁচু সমভূমিতে অবস্থিত।
গোপালগঞ্জ লোকসভা কেন্দ্র
গোপালগঞ্জ লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর গোপালগঞ্জ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
গোপালগঞ্জ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন জনতা দল (সংযুক্ত)-এর শ্রী ডাঃ অলোক কুমার সুমন।
জহুরুল ইসলাম (রাজনীতিবিদ)
জহুরুল ইসলাম বাংলাদেশের বগুড়া জেলার রাজনীতিবিদ, আইনজীবী ও বগুড়া-৬ আসনের সাবেক সংসদ সদস্য।
জন্ম
জহুরুল ইসলাম বগুড়া জেলার সদর উপজেলায় জন্মগ্রহণ করেন।
রাজনৈতিক জীবন
জহুরুল ইসলাম ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির চেয়ারপারসন খালেদা জিয়া নির্বাচিত হয়ে পরে আসনটি ছেড়ে দিলে সেপ্টেম্বর ১৯৯৬ সালের উপনির্বাচনে বিএনপির হয়ে সংসদ সদস্য নির্বাচিত হন হন।
গ্লোরিয়া ঝর্ণা সরকার
গ্লোরিয়া ঝর্ণা সরকার হলেন একজন বাংলাদেশি আইনজীবী ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।   তিনি বাংলাদেশের প্রথম ক্যাথলিক খ্রিষ্টান নারী সাংসদ।
গোলাম মোস্তফা (ঝিনাইদহের রাজনীতিবিদ)
গোলাম মোস্তফা বাংলাদেশের ঝিনাইদহ জেলার রাজনীতিবিদ ও তৎকালীন যশোর-১ আসনের সাবেক সংসদ সদস্য।
প্রাথমিক জীবন
গোলাম মোস্তফা ঝিনাইদহ জেলায় শৈলকূপা থানার রতিডাঙ্গা গ্রামে জন্মগ্রহণ করেন।
সামাজিক কর্মকান্ড
বীর মুক্তিযোদ্ধা গোলাম মোস্তফা শৈলকূপা ঝিনাইদহ অঞ্চলের তরুন সমাজের আইকন ছিলেন। তৎকালীন সময়ে মাত্র ২৮ বছর বয়সে সংসদ সদস্য নির্বাচিত হন। এলাকার মেহনতী মানুষের পাশে সবসময় তিনি থাকতেন। যে কোনো অন্যায়ের বিরুদ্ধে তিনি সোচ্চার থাকতেন। কুষ্টিয়া ইসলামী বিশ্ববিদ্যালয়ের প্রতিষ্ঠাতাদের অন্যতম একজন ছিলেন এই বীর মুক্তিযোদ্ধা। এলাকায় বহু স্কুল কলেজ ও জনহিতকর কাজের সাথে গোলাম মোস্তাফা আমৃত্যু জড়িত ছিলেন।
এনদুয়ে পালুকা
এনদুয়ে পালুকা (জন্ম ২৮ ফেব্রুয়ারি ১৯৬৬) ছিলেন আলবেনিয়া প্রজাতন্ত্রের সংসদ সদস্য, তিনি ছিলেন আলবেনিয়ার গণতান্ত্রিক পার্টির অন্তর্গত।
রায়চুর যুদ্ধ
রায়চুর যুদ্ধ হচ্ছে বিজয়নগর সাম্রাজ্য এবং বিজাপুরের সুলতানিয়ার মধ্যে সংঘটিত যুদ্ধ যা ১৫২০ খ্রিস্টাব্দে ভারতের রায়চুর শহরে শুরু হয়েছিল।
এই যুদ্ধের সুদূরপ্রসারী প্রভাব ছিল। এটি আদিল শাহের শক্তি ও মর্যাদাকে দুর্বল করেছিল এবং অন্যান্য দাক্ষিণাত্য সুলতানীদের সাথে বিজয়নগর সাম্রাজ্যের জোট গঠন করার জন্য মৈত্রী স্থাপনে সাহায্য করেছিল; তবে তালিকোটা যুদ্ধতে বিজয়নগর সাম্রাজ্যের পরাজয় ঘটে।
ইতিহাস
রায়চুর দুর্গটি কাকাতিয়া রাজা রুদ্র দ্বারা নির্মিত হয়েছিল ১২৮৪ খ্রিস্টাব্দে, যা কাকাতিয়ার পতনের পরে বিজয়নগর রাজ্যের অধীনে চলে যায়।
সেই থেকে দুর্গটি প্রায় দুই শতাব্দী ধরে বিতর্কিত ছিল। উত্তর দাক্ষিণাত্যের অন্যান্য অঞ্চল সহ দুর্গটি ১৩৩৩ খ্রিস্টাব্দে মুহাম্মদ বিন তুঘলুক দখল করেছিলেন। বাহমানি সুলতানরা ১৩৪৭ সালে দুর্গটি দখল করে নেয়।
সালুভা নারসিংহ দেবরায় বাহমনীদের কাছ থেকে রায়চুর শহর দখল করার চেষ্টা করেছিলেন, কিন্তু ব্যর্থ হন।
রায়চুর যুদ্ধের সূচনা ১৫২০ সালে শুরু হয়েছিল। সেবছর, কৃষ্ণদেবরায় একজন মুসলিম, সৈয়দ মারাইকারকে ঘোড়া কেনার জন্য মোটা অঙ্কের অর্থ দিয়ে গোয়ায় প্রেরণ করেছিলেন। মারাইকার অবশ্য টাকা নিয়ে ঘোড়া না কিনে কৃষ্ণদেবরায়ের প্রতিপক্ষ আদিল খানের কাছে গিয়ে তাঁর সেবা প্রদান করেন। কৃষ্ণদেবরায় দাবি করেছিলেন যে মাইকারকে সেই টাকা ফিরিয়ে দেওয়া উচিত যা যথাযথভাবে মাইকার অস্বীকার করেছিলেন। ফলশ্রুতিতে কৃষ্ণদেবরায় রায়চুর দোয়াবে এক বিরাট আক্রমণ করার জন্য ব্যাপক প্রস্তুতি গ্রহণ করেন। আদালত রায়চুর আক্রমণ করার সিদ্ধান্ত দেওয়ার পরে, রাজা সমস্ত সেনাপতিদের যুদ্ধে অংশ নেওয়ার জন্য তাঁর সেনাবাহিনীতে আমন্ত্রণ করেছিলেন।
যুদ্ধ
রায়চুর-এ কৃষ্ণদেবরায় ও বিজাপুরের সুলতানি সেনাবাহিনীর মধ্যে যুদ্ধ হয়েছিল।
অধিকন্তু, আগ্নেয়াস্ত্রের সাহায্যে ক্রিস্টোভো দে ফিগুয়ারিডো দ্বারা পরিচালিত পর্তুগিজ বাহিনী দুর্গটি জয় করতে সহায়তা করে, পর্তুগিজদের সাহায্যে  পাওয়া  ম্যাচলকগুলিও বিজয়নগর সাম্রাজ্যের সেনাবাহিনী  ব্যবহার করেছিল, এবিষয়ে উচ্চ সম্ভাবনা রয়েছে।
অতিরিক্তভাবে পর্তুগিজরা তাদের আরকিউবস্ দিয়ে অবরোধকারীদের দেয়াল থেকে সরিয়ে নিয়ে যায় এবং এভাবে ঘেরাওকারীদের দুর্গের লাইনের কাছাকাছি নিয়ে যায় এবং পাথর নিচে ফেলতে সক্ষম হয়। হতাশাগ্রস্ততা এবং তাদের গভর্নরকে হত্যা করার মাধ্যমে, গ্যারিসন তাদের আত্মসমর্পণ করতে বাধ্য করেন। পর্তুগিজ বিবরণীতে বলা হয়েছে যে বিজাপুর সুলতানিতে কামানগুলি ব্যাপকভাবে ব্যবহৃত হত; বিজয়নগর সাম্রাজ্য  সর্বনিম্ন ব্যবহার করেছিল, যতটুকু সম্ভব ততটুকুই ব্যবহার করেছিল।
বিজয়নগর সাম্রাজ্য বিজাপুর সুলতানিতে উন্নতমানের দমকল থাকা সত্ত্বেও বিজয়ী হয়েছিল।
ফলাফল
কৃষ্ণদেবরায় রায়চুরের বাহমানি প্রশাসকদের প্রতি নির্মম ছিলেন। অনেক বাহমানি প্রশাসক জমি হারিয়েছিলেন। অন্যান্য মুসলিম রাজা তার সাফল্যের কথা শুনে সম্রাটের কাছে দূত প্রেরণ করেছিলেন কিন্তু অহঙ্কারী জবাব পেয়েছিলেন। রাজা কৃষ্ণদেবরায় জানিয়ে দিলেন যে, আদিল শাহ যদি তাঁর কাছে আসেন এবং নতজানু হয়ে তাঁর পায়ে চুম্বন করেন তবে তাঁর জমি তাঁর কাছে ফিরিয়ে দেওয়া হবে। কিন্তু এরকমটি কখনও ঘটেনি। কৃষ্ণদেবরায় তখন বিজাপুরের উত্তরের অংশে তার বাহিনীকে নেতৃত্ব দিয়ে দখল করেছিলেন।
তিনি বাহমানী রাজবংশের প্রাক্তন রাজার তিন ছেলেকে বন্দী করে রেখেছিলেন, যাদেরকে আদিল শাহ বন্দী করে রেখেছিলেন এবং তিনি জ্যেষ্ঠতমকে ছেড়ে দেন ও দাক্ষিণাত্যের রাজা হিসাবে ঘোষণা করেছিলেন।
পাঁচজন সুলতানের (যারা একক দাক্ষিণাত্য সার্বভৌমত্বের ধ্বংসাবশেষের উপর নিজেকে প্রতিষ্ঠিত করেছিল) শাসনকে বিকৃত করার এই প্রয়াস কেবল তাদের সাধারণ শত্রুদের প্রতি তাদের শত্রুতাকে কঠোর করে তুলেছিল।